Jaco Van Dormael

Jaco Van Dormael (9a de februaro 1957, en Ixelles) estas belga kina reĝisoro. 

Kariero
Li studis en la Institut national supérieur des arts du spectacle de Bruselo kaj en la École Louis-Lumière de Parizo. Li ekkarieris kiel reĝisoro por porinfanaj spektakloj de klaŭno kaj por dokumentaj kurtoj.

Lia unua filmo estis Toto le héros (1990), drama komedio pri maljuniĝinto frustraciito kiu imagas sin kiel heroo de Bildliteraturo, kiu estis premiita en la Festivalo de Cannes de 1991. Pascal Duquenne iĝis grava aktoro en la dua filmo de Van Dormael, nome Le huitième jour (La oka tago), nova drama komedio pri la amikeco inter bankisto (Daniel Auteuil) kaj trisomiulo (Duquenne); ambaŭ estis premiitaj en la Festivalo de Cannes. Sekva filmo Mr. Nobody, sciencfikcia, estis farita anglalingve.

Post kelkaj laboroj en teatro, en 2015 Le Tout Nouveau Testament (La Novnova Testamento) estis amuza parodio de religiaj temoj.

Filmoj
 1991 : Toto le héros
 1996 : Le huitième jour
 2009 : Mr. Nobody
 2015 : Le Tout Nouveau Testament, kunverkita kun Thomas Gunzig

Eksteraj ligiloj
 en imdb

Kategorio:Belgaj reĝisoroj